পানি সম্পদ
পানি সম্পদ বা জল সম্পদ হল পানির সেই সমস্ত উৎসসমূহ যেগুলি মানুষের নিয়মিত ব্যবহারের জন্য অতিপ্রয়োজনীয়। কৃষি, শিল্প, গার্হস্থ্য ব্যবহার এবং পরিবেশ রক্ষণাবেক্ষণসহ মনুষ্যজীবনের সর্বক্ষেত্রেই পানির ব্যবহার অপরিহার্য। এবং এইসকল কাজে ব্যবহারের ক্ষেত্রে যেটি অত্যাবশ্যক সেটি হল পরিশোধিত বিশুদ্ধ পানি। পৃথিবীতে লভ্য পানির প্রায় ৯৭.৫% হল লবণাক্ত এবং বাকি মাত্র ২.৫% বিশুদ্ধ। এই স্বল্পপরিমাণ শুদ্ধ পানির আবার দুই-তৃতীয়াংশই কঠিন অবস্থায় অর্থাৎ তুষার, হিমশৈল, ইত্যাদি রূপে বিদ্যমান। অবশিষ্ট তরল পানির অধিকাংশই ভূগর্ভস্থ এবং অতি অল্পপরিমাণ পানি ভূপৃষ্ঠস্থ জলাশয়ে লভ্য।
পানি সংরক্ষণ
কিছু গবেষক প্রস্তাব করেছেন যে পানি সংরক্ষণের প্রচেষ্টাগুলি মূলত কৃষকদের কাছে পরিচালিত হতে হবে, এর কারন হচ্ছে বিশ্বজুড়ে ৭০% পানির ব্যবহার হয় ফসলের জমির সেচে। বেশিরভাগ দেশের কৃষি খাত অর্থনৈতিক এবং রাজনৈতিক উভয় ক্ষেত্রে গুরুত্বপূর্ণ এবং পানির ভর্তুকিগুলি সাধারণ। পানি সংরক্ষণ সমর্থনকারীরা কৃষকদের প্রতি আহ্বান জানিয়েছেন তারা যেন আরো পানি-সাশ্রয়ী শস্য উৎপন্ন করতে এবং কম অপচয়মূলক সেচ কৌশল গ্রহণ করতে উৎসাহী হয়।